ผมมีอะไรกับเเฟนเเล้วหลังจากนั้นประมาณ4-5วันแฟนผมมีอาการหน่วงๆเกร็งๆหนักๆที่ท้องน้อยมากๆเลยครับเเละรู้สึกจี็ดๆที่ท้องน้อยเป็นบางครั่งเเละมีอาการเจ็บหน้าอกกับปวดหัวอาการแบบนี้หมายถึงอะไรครับ
สวัสดีค่ะ อาการปวดเกร็งท้องน้อย หลังมีเพศสัมพันธ์ อาจเกิดจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน หากมีเพศสัมพันธ์รุนแรงก็อาจเกิดได้-มีเยื่อบุโพรงมดลูกเจริญผิดที่ อาจทำให้มีอาการเจ็บปวดตอนมีการสอดใส่อวัยวะเพศลึกๆได้-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้-ภาวะแทรกซ้อนจากการตั้งครรภ์ มักมีเลือดออกผิดปกติทางช่องคลอดร่วมด้วยในกรณีนี้แนะนำสังเกตอาการค่ะ ว่าถ้าไม่มีเพศสัมพันธ์ อาการปวดทุเลาหรือไม่ ถ้าใช่อาจสัมพันธ์กับเพศสัมพันธ์ดังกล่าวไป หากยังมีอาการต่อเนื่อง ปวดมากขึ้นเรื่อยๆ มีเลือดออกผิดปกติทางช่องคลอด ตกขาวผิดปกติ มีไข้ ปัสสาวะแสบขัด ควรพบแพทย์ และหากสงสัยการตั้งครรภ์แนะนำซื้อชุดตรวจการตั้งครรภ์มาตรวจเองเบื้องต้นการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก